Deg yiwet n temdint ibeƐden, yettidir yiwen n ugellid ifaz, yesƐa lhiba, yerna ḥemmlent akk imi d amussnaw. Deg tlemmast n temdint-nni yella lbir n waman zeddigen, imdanen akk n temdint-nni syen i tessen, seg ugellil alami d agellid, imi ulac deg temdint-nni lbir nniḍen. Deg yiwen n yiḍ, mi llan yemdanen gnen, tusa-d yiwet n tseḥart γer temdint s tuffra, tesmar γer lbir sebƐa n tmeqqwa tenna-as : ‟kra n win ara yeswen aman-agi sya d asawen ad yuγal daderwic ”.